OpenLLM-France/wikimedia huggingface dataset:
# Entamoeba

Entamoeba Amoebozoaren barruko genero bat da, ameba endoparasito guztiak biltzen dituena. Genero honen espezie batzuk giza hesteetan bizi dira.
Entamoeba histolytica da espezie patogeno ezagunena, gizakian amebiasia eta disenteria sortzen dituena. Beste Entamoeba batzuk (Entamoeba coli, Entamoeba dispar...) hesteetako saprofito ez-kaltegarriak dira.
Protozoo hauen bizi-zikloa oso sinplea da. Bi egoeretan egon daitezke: trofozoitoa (zelula aktiboa, elikatu eta zatitzen dena) eta kistea (erresistentzia handiko zelula, latentzia-forma dena). Entamoeba histolyticaren kasuan, kisteak irensten dituenean harrapatzen du gaixoak amebiasia edo disenteria.

## Espezieak

* E. bangladeshi
* E. bovis
* E. chattoni
* E. coli
* E. dispar
* E. ecuadoriensis
* E. equi
* E. gingivalis
* E. hartmanni
* E. histolytica
* E. insolita
* E. invadens
* E. moshkovskii
* E. muris
* E. nuttalli
* E. polecki
* E. ranarum
* E. struthionis
* E. suis
* E. terrapinae

## Erreferentziak

* ↑ Casagrandi O & Barbagallo P. (1895). «Ricerche biologiche e cliniche suli' Amoeba coli (Lösch). (Nota preliminare)» Bull. Accad. Gioenia Sci. Nat. Catania (39): 4..

## Kanpo estekak

* Datuak: Q518891
* Multimedia: Entamoeba / Q518891
* Espezieak: Entamoeba
# Entebbeko Nazioarteko Aireportua

Entebeko Nazioarteko Aireportua (IATA: EBB, ICAO: HUEN) Ugandako aireportu nagusia da. Entebbe hiritik gertu dago, Victoria aintziraren ertzean, Kampala hiriburutik 35 kilometro ingurura.
Entebbe 1930eko hamarkadaren amaieran ur-hegazkinen base baten kokapena izan zen. Britainiarrek Britainia Handitik Hegoafrikara eta beste leku batzuetara distantzia luzeko hegaldiak errazteko eraiki zuten. 1947an beste pista batzuk gehitu zitzaizkion, eta 1952an orduan printzesa zen Elisabet II.ak terminal bat inauguratu zuen.
1976an Sayeret Matkal israeldarrek aireportuan bahituak erreskatatzeko operazio bat egin zuten. Arabo-germaniar talde terrorista batek Tel Avivetik abiatu eta Idi Aminek Entebben lurreratzeko baimena eman zion Air Franceren hegaldi bat bahitu zuen. Erreskatearen agertokia "aireportu zaharra" izan zen, duela gutxi eraitsia izan dena, dorreagatik izan ezik, eta "aireportu berriaren" ondoan zegoena. Barne-terminal bat eraikitzen ari dira.
AEBetako indar armatuen terrorismoaren aurkako entrenamendurako instalazioak ere baditu.

## Erreferentziak

* ↑ (Ingelesez) Smith, Terence. (1976-7-4). «Hostages freed as israelis raid Uganda Airport; Commandos in 3 Planes Rescue 105-Casualties Unknown Israelis Raid Uganda Airport And Free Hijackers' Hostages» The New York Times.
* ↑ (Frantsesez) «40 ans après le raid israélien d’Entebbe, en Ouganda: merci Idi Amin Dada?» RFI Afrique.

## Kanpo estekak

* Datuak: Q586065
* Multimedia: Entebbe International Airport / Q586065
# Euskalsex

Euskalsex edo Euskadiko Nazioarteko Areto Erotikoa industria pornografikoari eskainitako zinemaldia izan zen. Carlos Resa zinemagileak zuzendurik, lehen edizioa 2007an izan zen, eta bigarrena eta azkena 2008an.

## Edizioak

| Edizioa | Tokia | Hasiera data | Amaiera data |
| Euskadiko Nazioarteko I. Areto Erotikoa | La Casilla, Bilbo | 2007ko uztailaren 20a | 2007ko uztailaren 22a |
| Euskadiko Nazioarteko I. Areto Erotikoa | Megapark, Barakaldo | 2008ko apirilaren 11 | 2008ko apirilaren 13a |

## Erreferentziak

* ↑ «Euskerea bultzatzeko Euskalsex azokea Cicciolinak zabalduko dau» Bizkaie 2007ko uztailaren 19a (Noiz kontsultatua: 2017ko azaroaren 17an).
* ↑ «Astegoien beroa Barakaldon: Euskalsex, Euskadiko II. Nazinoarteko Erakusketa Erotikoa» Bizkaie 2008ko apirilaren 11 (Noiz kontsultatua: 2017ko azaroaren 17an).

## Kanpo estekak

* (Gaztelaniaz) Jaialdiaren webgune ofiziala
* Datuak: Q61362366
# Euskaltasun

Euskaltasuna euskal herritarra denaren nolakotasuna da, euskal nortasuna, eta baita euskal herritarra izatea ere.
Euskaltasuna ez dago hizkuntzari bakarrik lotuta eta hainbat alde hartzen du, hala nola euskara, dantza, pilota, herri kirola, ohiturak, gastronomia, musika, jaiak, literatura idatzia, sinboloak, mitologia, kantua, ahozko literatura (bertsolaritza, ipuin kontaketa), arkitektura, monumentuak, antzerkia, pastorala, maskarada, zinea, arte plastikoak, etabar.

## Politikan

Euskaltasuna alderdi abertzale nahiz ez abertzaleek euren historian bere egin duten pentsamolde edo adar ideologikoen parte da; esate baterako, Euskal Autonomia Erkidegoan Ezker Batua, Ahal Dugu eta PSE alderdiek (azken honetan Jesus Egiguren, Odon Elorza edo Gemma Zabaleta politikariak nabarmentzen dira).
Aldiz, Nafarroako Foru Erkidegoan, PSNek UPN eta NPPren eskuindar nabarrismoaren eraginez edo presiopean 1970eko hamarkadako amaieran erakutsi zuen hasierako euskaltasunaren aldeko jarrerari muzin egin dio. Geroa Bai (Nafarroa Bai), EH Bildu, Eusko Alkartasuna, EAJ, Aralar, Batzarre, Ahal Dugu edota Nafarroako Ezker Batua izan dira nafartasun aurrerakoia eta euskaltasuna uztartu dituzten alderdiak.. Salbuespen gisa, CDN alderdia legoke, 1990eko hamarkadan arrakasta handirik gabe nabarrismoaren eta euskaltasunaren artean kokatzen saiatu zen alderdia.

## Oharrak

* ↑ Adibidez, Batzarre alderdiak Nafarroako euskaltasuna gaztelaniaz vasquismo navarro itzultzen du. Euskaltasunarenganako maitasuna edo atxikimendua agertzen duena, euskaltasunaren aldekoa dela esaten dute, eta gaztelaniazko vasquistaren ordaintzat erabiltzen da.

## Erreferentziak

* ↑ Erramun Baxok. (2007-07-10). «Euskal nortasuna eta kultura XXI. mendearen hasieran» Eusko Ikaskuntza.
* ↑ Batzarreren webgunea. .

## Ikus gainera

* Euskaltzaletasuna
* Nafartasuna
* Euskal abertzaletasuna
* Euskal erregionalismoa
* Euskozaletasuna
# Euskalerriko Rugby Eskola Independientea

Euskalerriko Rugby Eskola Independientea Jesus Erro Castillo rugbyzale donostiarrak 1978. urtean sortu zuen elkartea izan zen. Elkarte honen helburua kultur alternatibarik ez zituzten herrietako gazteen aisialdia okupatzea eta beren eguneroko esparrutik ateratzea beste pertsona eta giroekin harremana sustatuz. Honetarako, lehiarik gabeko errugbi topaketak antolatzen zituzten, bai elkarte bereko taldeen artean, bai Ipar Euskal Herriko taldeekin.

## Sorrera

Erro (Donostia, 1921 - 2013) 60. hamarkadan Atlético San Sebastiánen aurrekari izan ziren RC Guipúzcoa eta Vasconia taldeetako kide izan zen, Hendaian jokatu baino lehen. 1963 eta 1966 urteen artean, federazioko lehiaketetan parte-hartzen zuten talde ezberdinak sortzen eta entrenatzen jardun zen.
1978tik aurrera, Gipuzkoan zehar taldeak eta hauek biltzen zituen EREI elkartea sortu zituen, edozein federakuntzaren lehiaketetatik kanpo. Garai horretan, besteak beste, Lasarteko Beltzak, Errenteriako Orereta RT, Txerrimuño gaztetxeko kideekin Lezoko RT, Villabonako Herri Ona RT, Oiartzungo Girizi elkarteko taldea edo Azpeitiako Urolako RT taldeak sortu eta antolatu zituen.
Talde hauek beraien arteko topaketak jokatzeaz aparte, Ipar Euskal Herriko eta Frantziako tradiziozko klubekin ere jokatzeko aukera izaten zuten. Gainera, Italia, Eskozia edo Mendebaldeko Alemaniara birak ere egin zituzten. 80. hamarkadan zehar Eskola Independienteak arrakasta erlatiboa izan bazuen ere, talde askok ez zuten jarraipenik izan. Nabarmentzekoak dira Orereta Rugby Taldea, 1985n sortua eta 2000. hamarkadaren hasierararte martxan jarraitu zuena, eta Lasarte-Oriako Beltzak taldea, 1984 eta 1998 urteen artean funtzionatu zuena. Azken hau, 2009an birsortu zen Ostadar kirol taldearen errugbi eskola forma hartuz eta bere entrenamenduak, topaketak eta partidak Michelin zelaian jokatuz.

## Errugbiaren astea

1985etik aurrera, errugbia, bere baloreak, tradizioak eta ingurukoak ezagutarazteko, irailaren azkeneko egunetan "Errugbiaren astea" izeneko ekitaldi sorta bat antolatzen zuen Eskola Independienteak. Hainbat auzo-elkarte, kultur-talde eta eragileekin batera, hamabosteko errugbi partiduak antolatzeaz aparte, beste errugbi mota ezberdinetako (zazpikoa, zortzikoa, hamahirukoa, eta abar) eta amerikar futboleko erakuskera-partiduak, hitzaldiak, musika eta zinema emanaldiak ospatzen zituzten. Elkarteak eskatuta, 1985ko ekitaldian, Xabier Amurizak eta Antonio Sierrak konposatutako "Errugbiari ereserkia" aurkeztu zuten.

## Erreferentziak

* ↑ EREIaren sorrera https://www.noticiasdegipuzkoa.eus/deportes/2016/12/27/jesus-erro-castillo-apostol-rugby/475795.html
* ↑ Jesus Erro Castillori omenaldia https://www.diariovasco.com/deportes/mas-deportes/201406/07/homenaje-rugbyman-feroz-libre-201406080203.html

## Ikus, gainera

* Errugbiaren Historia Euskal Herrian
* Euskal Herriko errugbi taldeak
* Datuak: Q109331837
# Fariab probintzia

Fariab (Dariz/Paxtueraz: فارياب ), Afganistango 34 probintzietako bat da, herrialdearen ipar-mendebaldean dagoena. 20.293 km²-ko azalera du eta 2009ko estimazioaren arabera 900.000 biztanle zituen. Hiriburua Maimana da.
Biztanle gehienak, %53, uzbekeraz mintzatzen dira. Tajikak %27 dira eta paxtunak %13.

## Erreferentziak

* ↑ World Gazetteer: Afghanistan: Administrative Divisions (population and area)
* ↑ Islamic Republic of Afghanistan Central Statistics Organization (CSO)

## Kanpo estekak

* (Ingelesez) Afghanistan Ministry of Rural Rehabilitation and Development: Faryab Provincial Profile
* Datuak: Q173830
* Multimedia: Faryab Province / Q173830
# Faribault konderria (Minnesota)

Faribault konderria (ingelesez: Faribault County) Minnesotako konderri bat da, Ameriketako Estatu Batuetan. Hiriburua Blue Earth da. 2010eko zentsuaren arabera 14.553 biztanle zituen, Faribault kilometro koadroko azaleran.

## Geografia

Faribault konderriak 1.869,72 kilometro koadro ditu. Horietatik 24,42 ura dira. Beste 1.845,3 lurra dira. Biztanleria dentsitatea 7,78 da.

## Demografia

2010eko zentsoan bizi ziren 14.553 pertsonetatik 14.336 txuriak edo hispanoak dira. Horietatik hispano edo latino kategorian 817 dira. 43 beltzak edo afroamerikarrak. 41 amerikar natiboak ziren eta 0 Hawaii edo Pazifikoko irletako natiboak. 43 asiarrak ziren. Bestelako arraza bat kategorian 1 biztanle daude. Bukatzeko euren burua arraza bat baino gehiagotan 89 pertsonek kokatzen zuten.

### Biztanleria piramidea
## Kanpo estekak

* Datuak: Q486187
* Multimedia: Faribault County, Minnesota / Q486187
# Faribault (Minnesota)

Faribault Minnesotako hiri bat da. Rice konderrian kokatua dago. 2010ean 23.352 biztanle zituen, 39,67 kilometro koadrotan banatuta.

## Ikus, gainera

* Rice konderria

## Kanpo estekak

* Datuak: Q177861
* Multimedia: Faribault, Minnesota / Q177861
# Farid ad-Din Attar

Farid ad-Din Attar (pertsieraz بو حمید ابن ابوبکر ابراهیم), Farid ad-Din Muhàmmad ibn Ibrahim (arabieraz eta pertsieraz فرید الدین بن محمد بن إبراهيم) edo Attar Nixapurrekoa (1145, Nixapur – 1221, Nixapur), pertsiar olerkari, sufismoaren teorikoa eta hagiografo bat izan zen, gaur egungo Irango Nixapur hirian jaioa. Persiar literatura eta Sufismoan berebiziko eragina izan zuen.

## Kanpo estekak

* Datuak: Q194091
* Multimedia: Attar / Q194091
# Farian Sabahi

Farian Sabahi (Alessandria, Italia, 1967ko azaroaren 29a) italo-iraniar historialaria eta idazlea da, Turingo eta Erromako Unibertsitateetako irakaslea.

## Lanak

* Storia dello Yemen. 2010, ISBN 9788861594081
* Storia dell'Iran 1890-2008. 2019, ISBN 9788867742073
* Un'estate a Teheran. 2007. ISBN 9788842081883
* Islam: l'identità inquieta d'Europa. Viaggio tra i musulmani d'Occidente. 2006. ISBN 8842812838
* Storia dell'Iran . 2003. ISBN 8842491292
* The Literacy Corps in Pahlavi Iran 1963-1979. 2002
* La pecora e il tappeto. I nomadi shahsevan nell'Azerbaigian iraniano. 2000. ISBN 8886480741
* Noi donne di Teheran

## Erreferentziak

* ↑ Casagrande, Orsola. (2020ko otsailaren 20a). «Farian Sabahi. Irango idazlea, irakaslea eta kazetaria.» Berria (Noiz kontsultatua: 2020ko otsailaren 20a).
* Datuak: Q3739587
# Fariana (abeslaria)

Farina Pao Paucar Franco (Medellín, Kolonbia, 1986ko irailaren 16a) kolonbiar abeslaria eta raperoa da. Musika urbanoaren aitzindarietako bat da Kolonbian.

## Diskografia
### Diskoak

* Del odio al amor (2012)
* FloWres (2021)

## Filmografia
### Telesailak

| Urteak | Izenburua | Rola | Oharrak |
| 2011-2012 | Tres Milagros | Milagros Cruz (Nikita) | |

## Kanpo estekak

* Datuak: Q5856042
* Multimedia: Farina (vocalist) / Q5856042
# Farias Brito

Farias Brito Brasilgo udalerri bat da, Ceará estatuan kokatua. 18.217 biztanle ditu 503,622 km²ko eremuan.

## Ikus, gainera

* Ceará

## Kanpo estekak

* Datuak: Q2021026
* Multimedia: Farias Brito (Ceará) / Q2021026
# Farida Nabourema

Farida Bemba Nabourema (Lome, 1990) Togoko Giza eskubideen aldeko ekintzaile eta idazlea da, nerabe zenetik Togo demokraziaren alde borrokatu dena. 20 urte zituela, Faure Must Go mugimendua sortu zuen, demokraziaren interesetan erresistentzia zibila eskatzeko. 2014an argitaratu zuen, La Pression de l 'Oppression (The Pressure of Oppress) saiakera: zapaltzaileengandik erresistentzia bultzatzen du. 2017an, Afrikako Gazteen Elkarteak Nabourema "Urteko abokatua (emakumeen saila)" saria eman zion.

## Biografia

1990eko apirilaren 19an Lome Unibertsitatean jaio zen, Farida Bemba Nabourema Batxilergoa eskola ikasketak amaitu zituen, ondoren historia ikasi zuen. Gnassingbé Eyadémaren erregimen zapaltzailearen pean hazi zen, azken hau 2005ean hil zen arte. Haren seme Faure Gnassingbé izan zen diktadorearen oinordekoa izan zen. Farida Nabouremaren aita, Bemba Nabourema disidentea, 2003an torturatu zuten, alabak 13 urte besterik ez zituela. Ondorioz, Farida ere disidente egin zen.
18 urte zituela Ameriketako Estatu Batuetara joan zen bizitzera. Washingtongo International University School of Washington, D.C. unibertsitatean nazioarteko harremanak ikasi zituen. Bi urte geroago Faure Must Go mugimendua sortu zuen, Faure Gnassingbéren aurkako oposizioa antolatzeko.
Geroztik, Togoko erresistentzia mugimenduaren ikur bihurtu da. Nabourema ezin izan da bere sorterrira itzuli, bere bizitza mehatxatuta dagoelako. Orain herriz herri mugitzen da, bere blog herrikoia mantentzen du eta Faureren erregimenaren aurka joateko deia egiten du. "Gure aitonaren belaunalditik aitarenera eta orain niregana hain urrun iristeko guretzat egin dituzten sakrifizio guztiak ikusten ditudanean, esker onez eta itxaropenez betetzen naiz". Edozein herritarrek lehendakaritzara beldurrik eta heriotz arriskurik gabe aurkezteko aukera izan dezaten aldarrikatu du.

## Erreferentziak

* ↑ CNN, Melissa Mahtani. «Faure must go: How one woman is risking her life to end 50-year dynasty in Togo» CNN (Noiz kontsultatua: 2021-04-29).

## Kanpo estekak

* Datuak: Q54362908
* Multimedia: Farida Nabourema / Q54362908
# Eva Calvo Gómez

Eva Calvo Gómez (Madril, Espainia, 1991ko uztailaren 29a) taekwondon lehiatzen den kirolari Espainiarra da. 57kg-ko kategorian lehiatzen da eta Europako txapelduna izan zen 2014. urtean, gainera, zilarrezko dominak irabazi zituen 2015eko Bakuko Europako Jokoetan eta 2016ko Rio de Janeiroko joko Olinpikoetan. 2015. urtean, Espainiako Taekwondo Federazio Nazionalak emakumezkoen urteko atleta onena izendatu zuen.
Bi domina irabazi ditu Taekwondoko Munduko Txapelketan, zilarra 2015ean eta brontzea 2013an, eta urrezko domina bat 2014ko Europako Taekwondo Txapelketan.
Gainera, zilarrezko domina lortu zuen Shenzhenen Unibertsitatean 2011n, eta urrezko lau domina Taekwondoko Sari Nagusian: Manchester 2013an, Suzhou, Astana eta Manchester 2014an.
Calvo lehenago atletismoan trebatu zen eta taekwondoan hasi zen 2006an, 15 urterekin. Marta Calvo, ahizpa txikia, nazioartean lehiatzen da , baina 62 kg-ko dibisio astunagoan. Ingeniaritza informatikoa eta matematika ikasten ari da Calvo Madrilgo Unibertsitate Autonomoan.

## Nazioarteko palmaresa

Olinpiar Jokoak :
| Urtea | Herrialdea | Domina | Kategoria |
| 2016 | Rio de Janeiro (Brasil) | Zilarra | –57 kg |
| Munduko Txapelketa ||||
| Urtea | Herraildea | Domina | Kategoria |
| 2013 | Puebla (Mexiko) | Brontzea | –57 kg |
| 2015 | Txeliabinsk (Errusia) | Zilarra | –57 kg |
| Europako jokuak ||||
| Urtea | Herrialdea | Domina | Kategoria |
| 2015 | Bakú (Azerbaijan) | Brontzea | –57 kg |
| Europako txapelketa ||||
| Urtea | Herrialdea | Domina | Kategoria |
| 2014 | Bakú (Azerbaijan) | Urrea | –57 kg |

## Erreferentziak

* ↑ Eva Calvo Gómez Archived 26 August 2016 at the Wayback Machine. rio2016.com
* 1 2 Eva Calvo Gómez. nbcolympics.com

## Kanpo estekak

* Datuak: Q16735368
* Multimedia: Eva Calvo / Q16735368
# Eva Bonnier

Eva Fredrika Bonnier (Stockholm, 1857ko azaroaren 17a - Kopenhage, 1909ko urtarrilaren 13a) suediar margolari eta filantropoa izan zen.

## Biografia

Stockholmen jaio zen bere aita Albert Bonnierrek 1837an sortutako argitaratzaile-familia nabarmen batean. Eva Bonnierrek August Malmströmekin margolaritza ikasi zuen eta Stockholmeko Suediako Errege Akademiako emakumeen saileko ikaslea izan zen 1878an. Bere beste ikasle eta lagun batekin, Hanna Hirsch-ekin batera, Parisera bidaiatu zuen 1883an, eta bertan egon zen 1889ra arte. Bere margolanak Musika (1889) ohorezko aipamena jaso zuen Parisko erakusketan. 1889an Suediara itzuli ondoren, margolari gisa jardun zuen 1900. urte ingurura arte. Bere lan gehienak erretratuak izan ziren, hala nola Lisen Bonnierrena, bere koinatarena; Hjalmar Lundbohm industriagizon eriondoa, Moritz Rubenson politikaria, Carl Jonas Meijerberg hezitzailea edo Oscar Levertin poeta. Bere lanetako batzuk Suediako Museo Nazionalean daude.
1900. urtetik aurrera Bonnierrek margolaritza utzi eta filantropiari eskaini zion bere burua, oinordetzan jasotako aberastasunari esker. Stockholm apaintzeko fundazio bat sortu zuen, eta lehen urteetan margoak eta eskulturak finantzatu zituen erakunde eta toki publikoetarako, hala nola Suediako Liburutegi Nazionala edo Stockholmeko Unibertsitatea, hiriko hainbat eskolaz gain. Fundazioa aktibo dago oraindik.
Eva Bonnierrek maiz depresioak jasan zituen eta azkenean bere buruaz beste egiten amaituko zuen 1909an.

## Lan nabarmenak

* Autoerretratua, 1886 (Bonnierska porträttsamling, Stockholm)
* Parisko estudio baten barrualdea, 1886 (Nationalmuseum, Stockholm).
* Magdalena, 1887 (pribatua)
* Reflection in Blue, 1887 (Nationalmuseum)
* Jantzigileak, 1887 (Villa Bonnier)
* Giltzaina, 1890 (Museo Nazionala, Stockholm)
* Eriondoa, 1890 (Lisen Bonnier)
* Julia Hasselberg, 1906 inguruan (Blekinge Museoa)

## Erreferentziak

* Gynning, Margareta: Det ambivalenta perspektivet: Eva Bonnier och Hanna Hirsch-Pauli i 1880-talets konstliv, Stockholm, Bonnier, (diss. Uppsalako Unibertsitatea), 1999.
* Hedberg, Tor: "Bonnier, Eva Fredrika", Svenskt biografiskt lexikon, 5, or. 436@–438.

## Kanpo estekak

* Datuak: Q454670
* Multimedia: Eva Bonnier / Q454670
# Eva Crane

Eva Crane (Londres, 1912ko ekainaren 12a - Slough, Erresuma Batua, 2007ko irailaren 6a) erleen eta erlezaintzaren ikertzailea izan zen. Matematikari kuantiko gisa trebatu zen, baina hamarkada batzuk eman zituen erleak aztertzen, 60 herrialde baino gehiagotara bidaiatuz, askotan oso baldintza eskasetan.

## Ibilbidea

Ethel Eva Widdowson gisa jaio zen Londresen, eta doktoradutza lortu zuen 1941ean fisika nuklearrean. Sheffieldeko Unibertsitatean hasi zuen irakasle-karrera. James Cranerekin ezkondu zen, 1942an Royal Navy Volunteer Reserve-n lan egiten zuen poltsa-artekariarekin. Senarra 1978an hil zen.
Erleekiko interesa senarrarekin batera erlauntza bat jaso zutenean sortu zitzaion, eztei-opari gisa. Opari hori gerra-garaiko azukre-anoa osatzen laguntzeko izan zen.
Cranek 180 artikulu eta liburu baino gehiago idatzi zituen, eta horietako asko 70 urte baino gehiago zituenean. Honey: A Comprehensive Survey (1975), non kapitulu garrantzitsuekin eta argitalpenarekin parte hartu baitzuen, bere editoreari (Heinemann Press) esan zionez, ezaugarri horietako liburu bat luzaroan behar zen. A Book of Honey (1980) eta The Archaeology of Beekeeping (1983) lanak Cranek nutrizioaz eta erlezaintzaz zuen interes handiaren isla dira.
Bere lana erlezaintzako bizitza baten ezagutza eta esperientzia biltzen dituzten Bees and Beekeeping: science, practice and world resources (1990, 614 orrialde) eta The World History of Beekeeping and Honey Hunting (1999, 682 orrialde) liburuekin amaitu zuen..

## Heriotza

95 urte zituela hil zen Sloughen (Erresuma Batua).

## Erreferentziak

* ↑ Martin, Douglas. (16 de septiembre de 2007). Eva Crane, English Expert on World's Bees, Dies at 95. .
* 1 2 3 Marren, Peter. (14 de septiembre de 2007). Eva Crane: Authority on the history of beekeeping and honey-hunting who travelled the world in pursuit of bees. .

## Kanpo estekak

* Obituario en The Times
* Sitio web del Eva Crane Trust
* Obituario en The Guardian
* Datuak: Q275074
* Multimedia: Eva Crane / Q275074
# Eva Børresen

Eva Elisabeth Børresen, jaiotzez Hecker, (Berlin, 1920ko azaroaren 29a – Fredrikstad, 2022ko irailaren 3a) alemaniar jatorriko norvegiar zeramikaria izan zen.

## Bizitza

Stuttgarteko Arte Aplikatuen Akademian ikasi zuen 1937tik 1939ra. Geroago Runar Børresen norvegiarrarekin ezkondu zen eta Norvegiara joan zen bizitzera.
Ospe handiko zeramikari bihurtu zen Norvegian, eta Norvegiako Museo Nazionalak (Oslo), Dekorazio Artearen Museo Nazionalak (Trondheim) eta Mendebaldeko Norvegiako Dekorazio Artearen Museoak (Bergen) haren lanak erosi zituzten. 1954an, senarrarekin batera, urrezko domina irabazi zuen Milango Arte Trienalean.
Urte asko Trondheimen eman ondoren, Bergenera joan zen bizitzera, eta bertan, jarduera artistikoez gain, zeramikagintza irakasten hasi zen. 1960tik 1964ra, Bergengo bigarren hezkuntzako eskola batean lan egin zuen, eta 1976tik 1978ra Bergengo Arte eta Lanbide Eskolan. 2020an azken lanak amaitu zituen eta azken erakusketa egin zuen.
Bibbi Børresen idazlearen ama, Klaus Hagerup idazlearen amaginarreba eta Hilde Hagerup eta Hanne Hagerup idazleen amona zen.
Fredrikstaden hil zen 2022ko irailaren 3an, 101 urte zituela.

## Erreferentziak

* 1 2 (Norvegieraz [bokmål]) Linder, Mats. «Eva Børresen» Store norske leksikon 2023-08-01 (Noiz kontsultatua: 2024-09-12).
* ↑ (Norvegieraz [bokmål]) Skaug, Anne Berit. «Eva Børresen» Norsk kunstnerleksikon 2023-04-19 (Noiz kontsultatua: 2024-09-12).
* ↑ (Ingelesez)(Norvegieraz [bokmål]) «Børresen, Eva (1920 - 2022)» KulturNav (Noiz kontsultatua: 2024-09-12).
* 1 2 3 (Norvegieraz [bokmål]) Grimstad, Tonje. «Den prisbelønte keramikeren Eva Børresen er død» NRK 2022-09-05 (Noiz kontsultatua: 2024-09-12).
* 1 2 3 (Norvegieraz [bokmål]) Halstensen, Mathilde. «Eva fyller 100 år : – Hemmeligheten bak et langt liv er å ha yngre venninner» Fredriksstad Blad 2020-11-29 (Noiz kontsultatua: 2024-09-12).
* ↑ (Norvegieraz [bokmål]) «Eva Børresen» Nasjonalmuseet (Noiz kontsultatua: 2024-09-12).
* ↑ (Norvegieraz [bokmål]) «Eva Elisabeth Børresen» Lokalhistoriewiki (Noiz kontsultatua: 2024-09-12).
* ↑ (Norvegieraz [bokmål]) Gjerstad, Leif. «Far og datter Hagerup» BOK365 2021-12-31 (Noiz kontsultatua: 2024-09-12).

## Kanpo estekak

* Datuak: Q113193884